**ELŐTERJESZTÉS**

**Tiszavasvári Város Önkormányzata Képviselő-testületének**

**2025. május 27.-én tartandó rendkívüli ülésére**

Az előterjesztés tárgya: **A Tiva-Szolg Nonprofit Kft. 2024. évi egyszerűsített éves beszámolójáról és könyvvizsgálói jelentéséről**

Melléklet: -

A napirend előterjesztője: Balázsi Csilla polgármester

Az előterjesztés témafelelőse: Deák Ibolya köztisztviselő

Az előterjesztés ügyiratszáma: TPH/8395-2/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz.melléklet 1.30.pontja |
| Szociális és Humán Bizottság | SZMSZ 5.sz.melléklet 1.1.,pontja,1.2.pontja és 1.9.pontja |
|  |  |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea ügyvezető | [groncsak.andrea@gmail.com](mailto:groncsak.andrea@gmail.com),  tivaszolgnonprofit@gmail.com |
| Szélesné Szelkó Ildikó könyvvizsgáló | szelkoildiko18@gmail.com |
|  |  |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2025. május 26.

**Deák Ibolya**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu.

Témafelelős: Deák Ibolya

**Előterjesztés**

* **a Képviselő-testülethez -**

**A Tiva-Szolg Nonprofit Kft. 2024. évi egyszerűsített éves beszámolójáról és könyvvizsgálói jelentéséről**

Tisztelt Képviselő-testület!

A Tiva-Szolg Nonprofit Kft. (továbbiakban: Kft.) alapító okirata rögzíti, hogy a Kft. ügyvezetője köteles **elkészíteni a társaság éves beszámolóját, valamint a közhasznúsági mellékletet**, és köteles azt előterjeszteni Tiszavasvári Város Önkormányzata Képviselő-testületéhez minden év **május 31. napjáig**. Továbbá rögzítve van az alapító okiratban az is, hogy az éves beszámoló elfogadásához Tiszavasvári Város Önkormányzata Képviselő-testületének **minősített többséggel meghozott döntése szükséges**.

Az előbb leírtaknak megfelelően a Kft. ügyvezetője elkészítette a Kft. 2024. évi egyszerűsített éves beszámolóját, mely tartalmazza a Kft. kiegészítő és közhasznúsági mellékletét, a Felügyelőbizottsági ülésről készült jegyzőkönyvet, illetve a könyvvizsgálói jelentést is. A Kft. könyvvizsgálójának véleménye szerint a 2024. évi egyszerüsített éves beszámoló megbízható és valós képet ad a Társaság 2024. december 31.-én fennálló vagyoni és pénzügyi helyzetéről, valamint a 2024. évi jövedelmi helyzetéről a számvitelről szóló 2000. évi C. törvénnyel összhangban.

A beszámoló a határozat-tervezet mellékletét képezi.

Tájékoztatásul közlöm, hogy a Kft. Felügyelő Bizottsága a beszámolót 2024. 05. 23. napján megtárgyalta, és azt elfogadásra javasolta a Képviselő-testület, mint Taggyűlés részére. A beszámoló 24.662 eFt adózott eredményt, illetve 330.449 eFt. mérlegfőösszeget tartalmaz.

A Kft. 2024. évi egyszerüsített éves beszámolóját tárgyalásra alkalmasnak tartom, és kérem a Tisztelt Képviselő-testületet az előterjesztés megtárgyalására, és a döntésének a meghozatalára.

Tiszavasvári, 2025. május 26.

**Balázsi Csilla**

**polgármester**

**Határozat-tervezet**

**Tiszavasvári Város Önkormányzata**

**Képviselő-testületének**

**…./2025.(V.27.) Kt. számú**

**határozata**

(amely a …./2025.(V.27.) számú alapítói határozatnak minősül)

**A Tiva-Szolg Nonprofit Kft. 2024. évi egyszerűsített éves beszámolójáról és könyvvizsgálói jelentéséről**

Tiszavasvári Város Önkormányzata Képviselő-testülete, úgyis, mint a Tiva-Szolg Nonprofit Korlátolt Felelősségű Társaság tulajdonosa a Polgári Törvénykönyvről szóló 2013. évi V. törvény 3:109. § (2) pontjában, a Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárva, illetve a Kft. alapító okiratában rögzítettek szerintaz előterjesztést megtárgyalta és a Tiva-Szolg Nonprofit Kft. 2024. évi egyszerűsített éves beszámolójával kapcsolatban az alábbi döntést hozza:

1. A Polgári Törvénykönyvről szóló 2013. évi V. törvény 3:109 § (2) pontjában biztosított hatáskörében eljárva a Tiva-Szolg Nonprofit Kft. (továbbiakban: Kft.) 2024. évi egyszerűsített éves beszámolóját, kiegészítő és közhasznúsági mellékletét 330.449 eFt eszköz és azzal egyező forrás végösszeggel, 24.662 eFt adózott eredménnyel a melléklet szerinti tartalommal ***elfogadja/nem fogadja el***.
2. Megbízza a Kft. ügyvezetőjét, hogy a számvitelről szóló 2000. évi C. törvény 153.-154. §-ában foglalt letétbe helyezési és közzétételi kötelezettségének tegyen eleget.
3. ***Hozzájárul/Nem járul hozzá*** az adózott eredmény eredménytartalékba helyezéséhez.

4. Felkéri a polgármestert, hogy a Kft. ügyvezetőjét jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal, illetve esedékességkor **Felelős:**

Balázsi Csilla polgármester

dr. Groncsák Andrea ügyvezető